Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hamas: peamine võit sõjas Iisraeli vastu
oli suhete normaliseerimise ja kooselu ärahoidmine
araablaste ja juutide vahel.
USA välisminister sõitis 3-päevasele visiidile Lähis-Itta,
et konsolideerida vaherahu Iisraeli ja Hamasi vahel.
EL kinnitab, et kaudsetel kõnelustel USA ja Iraani vahel Viinis
on tehtud olulisi edusamme.
Vaatamata vähehaaval leevenevatele pingetele
pärast Egiptuse vahendatud vaenutegevuse peatamist
Gaza islamirühmituste ja Iisraeli vahel
püüavad mõned elemendid visalt vägivalda taaselustada.
Mõnedes Läänekalda ja Jeruusalemma tulipunktides
teatati nädalavahetusel vähestest märulitest,
kuid värskeim intsident toimus täna,
kui palestiinlasest ründaja pussitas kaht iisraellast
linna idaosas asuva Politsei peakorteri juures trammipeatuses.
Politseinikud avasid vastuseks tule ja neutraliseerisid ründaja.
Kaks iisraellast, üks neist IDF sõdur, said kergelt ja keskmiselt vigastada.
Mõlemad toimetati haiglaravile.
Qatari pealinnas Dohas kuulutas Hamasi poliitjuht Ismail Haniyeh
oma palestiinlaste televisioonis üle kantud kuulsas võidukõnes,
et viimane konflikt rühmituse ja Iisraeli vahel
oli võitluses juudiriigi vastu nn kvantumhüppeks.
Moslemivennaskonna palestiinlaste haru Hamasi rahastavas Qataris
resideeruv Haniyeh kinnitas lisaks,
et peamine võit on seotud löögiga Iisraeli püüdlustele
realiseerida kooselu ja suhete normaliseerimist
juutide ja araablaste vahel.
See lahing andis löögi läbirääkimiste illusioonidele,
sajandi tehingule, kaotuse kultuurile,
meeleheite projektidele, asundusprojektidele,
kooseksistentsi projektidele sionistliku okupatsiooniga,
suhete normaliseerimise projektidele sionistliku okupatsiooniga,
mistõttu vastupanu on parim strateegiline valik
vabastamiseks ja naasmiseks.
Haniyeh tänas Egiptust vaherahu vahendamise eest,
Qatarit diplomaatilise toetuse eest
ja Iraani järelejätmatu toetuse eest Gaza islamirühmitustele
raha, relvade ja tehnilise toe vormis.
Tasub teada, et lisaks teada toetusele Gaza islamirühmitustele
saatis Iraan eelmisel teisipäeval Iisraeli poole ka relvastatud drooni,
millel ei õnnestunud Jordaaniast juudiriigi õhuruumi jõuda.
IDF kinnitas nurjunud katset intsidendi päeval,
kuid peaminister Netanyahu
teatas kohtumisel visiteeriva Saksa välisministri H. Maasiga,
et droon pärines Iraanist.
Suurema osa agressiooni tõeline toetaja on Iraan.
Iraan mitte ainult ei toeta Gaza Islamidžihaadi ega anna neile raha,
vaid annab ka relvi Hamasile ja Hezbollah'le,
mis moodustavad tellingud, millel need rühmitused töötavad.
Kui vaenutegevus veel mõne päeva eest kestis,
saatis Iraan relvastatud drooni Iraagist või Süüriast.
Iraani väed saatsid relvastatud drooni,
mille meie väed peatasid Iisraeli ja Jordaania piiril.
Arvan, et see ütleb kõik selle kohta,
kes on terrori tõeline patroon Lähis-Idas ja maailmas - Iraan.
Washingtonis toonitas Valge Maja pressisekretär,
et USA president keskendub nüüd uue tee leidmisele
palestiinlaste ja Iisraeli kauase konflikti lõpetamiseks.
Presidendi nägemus on olnud algusest peale
distsiplineeritud, intensiivne ja vaikne diplomaatiline kampaania,
kus juhiksime koordineerimistööd regioonis,
nii et võiksime lõpetada konflikti kiiremini kui mõeldud.
Tähtis on ka meenutada, et Hamas on terrorirühmitus,
ja Iisraelil on jätkuvalt õigus end kaitsta.
Kuid kõige tähtsam edasi minnes
on tema nägemuse järgi kaaluda, kuhu siit edasi minna.
Pärast Valge Maja reedest avaldust teatas USA välisministeerium täna
USA välisministri plaanist sõita president Bideni palvel
Jeruusalemma, Ramallah'sse, Kairosse ja Ammanisse.
Antony Blinken jõudis täna esmalt Jeruusalemma,
et arutada tähtsat järeltööd vaherahu konsolideerimiseks
ja vähendada edasise konflikti riske lähikuudeks.
Tasub teada, et samal ajal teatatakse progressist
Iraani tuumakõnelustel Viinis,
mis on Jeruusalemmale suur mureallikas.
Viini kohtumisi juhtiva EL-i poliitikajuhi Enrique Mora teatel
on USA ja Iraani kaudsete kõneluste neljandas ja viiendas voorus
tehtud olulisi edusamme.
Oleme teinud olulisi edusamme viimase kümne päeva jooksul,
kuid arutlusteemasid veel jätkub.
Kõik delegatsioonid on pühendunud
ja koordinaatorina võin öelda, et pühendumuse tase on kõrge.
Kõik tahavad kokkuleppele jõuda,
mis minu meelest on võtmeks tuumarelvade leviku tõkestamisel,
regiooni ja Lähis-Ida stabiilsuseks
ning rahvusvaheliseks rahuks ja julgeolekuks.
Vaatamata allesjäänud raskustele, mis puudutavad Iraani nõudmist,
et USA kaotaks sanktsioonid, mis pole seotud tuumalepinguga,
on EL kõneluste koordinaator kindel, et peagi jõutakse kokkuleppele.
Ma ei tahaks kuupäeva pakkuda, sest iial ei või teada,
kuid olen kindel et peagi jõutakse lõplikule kokkuleppele.
Samuti Viinis kinnitas Rahvusvahelise Aatomienergia Agentuuri juht,
et jõudis Iraaniga kokkuleppele pikendada ajutist korraldust
lubada jälgida mõningat tegevust Iraani tuumarajatistes.
Esiteks leppisime kokku,
et meie tehnika kogutud andmed
erinevates Teherani paikades
hoitakse alles
ja need jäävad agentuuri hoole alla
rajatistes, kus need hetkel asuvad.
Seda esiteks.
Teiseks, varustus
ning kontrollimis- ja jälgimistegevus,
milles kokku leppisime,
jätkuvad nagu seni ühe kuu vältel
ja lõppevad 24. juunil, 2021.
Praegune ajutine kokkulepe IAEA ja Iraani vahel
ei anna agentuurile juurdepääsu mainitud tuumarajatistele,
vaid lubab rajatistest tehnilisi andmeid koguda.
Samal ajal kui kogutud teave
seisab IAEA kaitstud serverites Iraani tuumarajatistes,
pole inspektoritel sellele juurdepääsu,
kui 2015. a tuumalepet, mida hetkel Viinis arutatakse,
ellu ei äratata.
Peaksime kõik meeles pidama fakti,
et see ajutine tehniline kokkulepe
on teatud mõttes ajutine abinõu.
Leiutasime selle sihiga
mitte täielikult pimedusse jääda,
kaotades olulist infot,
mis lubab juurdepääsu taastamisel
rekonstrueerida tegevust,
mis seal võis toimuda.
Grossi teatas sedagi, et tehnilise kokkuleppe pikendamise osana
hoitakse Iraani tuumarajatistest kogutud teave alles.
Eelmise kokkuleppe järgi tuli andmed kustutada,
kui tuumalepet ei elustata Teherani nõutud kolme kuu jooksul.
Veebruaris leppisime kokku,
et tehnilise kokkuleppe lõppemisel
andmed kustutatakse.
Ja seda ei juhtu.
Grossilt küsiti, kas IAEA on mures Iraani presidendivalimiste pärast,
mis võivad karmistada riigi positsiooni Lääne suhtes.
Ma ei muretse ja usun,
et järgmine president jätkab koostööd IAEAga.
Arvan, et see on kõigi huvides.
18. juunil toimuvatel Iraani presidendivalimistel
osaleb 40 kandidaati,
kes kõik on ajatolla Khamenei poolt heaks kiidetud.
Vaatamata Läänele suunatud ähvardustele
võimalikust suunamuutusest tuumalepingu suhtes,
kui ametisse asub uus president, tasub meeles pidada,
et president on vaid nõuandja rollis ja ülemjuht teeb lõplikud otsused.
Aitäh vaatamast!
Kutsun teid palvetama täna tuliselt koos meie TV7 Iisraeli tiimiga
Jeruusalemma rahu ja Iisraeli pääste eest.
Palvetage ka Sri Lanka rahu ja pääste eest
ning tagakiusatud vendade-õdede eest maailmas.
Olen Jonathan Hessen. Õnnistatud nädalat! Homseni!
Tõlge: Monika Jaaguri